A Bizottság határozata

(1992. június 3.)

a helyi Animo-egységek adatainak számítógépes lekérdezéséről

(92/341/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 91/628/EGK irányelvvel [1] módosított, az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre [2] és különösen annak 20. cikkének (3) bekezdésére,

mivel 1991. július 19-én a Bizottság elfogadta az állat-egészségügyi hatóságokat összekötő számítógépes hálózatról (Animo) szóló 91/398/EGK határozatot [3] és 1992. február 21-én elfogadta az Animo számítógépes hálózat egységei felsorolásáról és azonosítóinak meghatározásáról szóló 92/175/EGK határozatot [4];

mivel az Animo-hálózat zökkenőmentes működése érdekében rendelkezést kell hozni egy olyan számítógépes rendszerről, amely lehetővé teszi a rendeltetési egység postai címek útján történő azonosítását;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) A tagállamok legkésőbb 1992. június 15-ig a mellékletben szereplő számítógépes formában eljuttatnak a Bizottsághoz egy jegyzéket, amely a postai címeket betűrendben tartalmazza. Minden postai cím mellett fel kell tüntetni a megfelelő helyi egység azonosítószámát.

(2) A Bizottság az (1) bekezdéssel összhangban a tagállamok által eljuttatott adatok alapján, létrehoz egy számítógépes formájú és a 91/398/EGK határozat 2. cikke (2) bekezdésének negyedik francia bekezdésében meghatározott alkalmazási szoftverbe integrálandó gyűjteményt, amely az egész Közösségre nézve tartalmazza a postai címeket a helyi egységek azonosítószámának kíséretében, majd e gyűjteményt eljuttatja a tagállamoknak.

(3) A (2) bekezdésben említett gyűjteményt a Bizottság a tagállamok által küldött adatok figyelembevételével rendszeresen frissíti.

2. cikk

Ennek a határozatnak a tagállamok a címzettjei.

Kelt Brüsszelben, 1992. június 3-án.

a Bizottság részéről

Ray Mac Sharry

a Bizottság tagja

[1] HL L 340., 1991.12.11., 17. o.

[2] HL L 224., 1990.8.18., 29. o.

[3] HL L 221., 1991.8.9., 30. o.

[4] HL L 80., 1992.3.25., 1. o.

--------------------------------------------------

MELLÉKLET

A helyi Animo terminálok számítógépes adatbeolvasásához szükséges formátum leírása

A terület megnevezése | Hossz | Formátum |

1.A "címzés" megnevezése:Belgium esetében: "Commune"Dánia esetében: "By"Németország esetében: "Gemeinde"Görögország esetében: "Nomos"Spanyolország esetében: "Municipio"Franciaország esetében: "Département"Írország esetében: "Country"Olaszország esetében: "Commune"Luxemburg esetében: "Pays"Hollandia esetében: "Gemeenten"Portugália esetében: "Freguesia"az Egyesült Királyság esetében: "Post town" | 44 | karakter |

2.Irányítószám (ahol lehetséges) | 6 | karakter |

3.A helyi állat-egészségügyi egység 92/175/EGK határozat szerint kódja | 7 | karakter |

Adathordozó jellemzői: 720 kB vagy 1,44 MB kapacitású, 3,5' lemez.

A fájl ASCII formátumú.

--------------------------------------------------